El Tradicionàrius a les Terres de l’Ebre només es mullarà per la bona música que inundarà l’Hort de Cruells de Roquetes.
L’alcalde ha avançat que des de l’ajuntament s’instal·larà una carpa per protegir l’escenari principal del festival de la pluja, i evitar així una hipotètica suspensió com la de l’any passat. L’Hort de Cruells acollirà el festival, aquest divendres 23 i dissabte 24 d’agost, amb artistes emblemàtics i ritmes tant tradicionals com nous.